
ДО

ПРЕДСЕДАТЕЛЯ НА

ОБЩИНСКИ СЪВЕТ
ГР.БУРГАС
ДОКЛАДНА ЗАПИСКА

от

  ИНЖ. ЧАНКА КОРАЛСКА – ЗАМ. КМЕТ СИРР ОБЩИНА БУРГАС
ОТНОСНО: Одобряване на Подробен устройствен план – Парцеларен план /ПУП-ПП/ за утвърждаване на трасе на техническата инфраструктура – външен водопровод за захранване на имоти в кадастрален район 34 в землището на с.Твърдица, Община Бургас.

УВАЖАЕМИ ОБЩИНСКИ СЪВЕТНИЦИ,
  В Община Бургас е постъпило заявление с вх.№ 94-01-12210/07.04.2021г. от Н. И. Н., с искане за разглеждане на задание за проектиране с предложение за изработване на ПУП-ПП за външен водопровод за захранване на имоти в кадастрален район 34 в землището на с. Твърдица, община Бургас.
    
С Решение № 22-16/26.05.2021г. на Общински съвет Бургас е одобрено задание за проектиране и е разрешено изработване на за утвърждаване на трасе на техническата инфраструктура – външен водопровод за захранване на имоти в кадастрален район 34 в землището на с. Твърдица, община Бургас.
Със заявление вх.№ 94-01-12210/1/11.05.2021г. е представен проект за ПУП-ПП, съгласно който трасето на захранващия водопровод започва от ПИ с идентификатор 72151.501.360 /ул. „1-ва“ в регулационните граници на с. Твърдица/, преминава през ПИ с идентификатор 72151.3.2 – общинска публична собственост, с начин на трайно ползване „за местен път“, и достига до ПИ с идентификатор 72151.34.73 – второстепенна улица. 
ПИ с идентификатор 72151.34.73 по КК на с. Твърдица осигурява транспортен достъп до 13 бр. УПИ, обособени съгласно ПУП – План за регулация и застрояване /ПУП-ПРЗ/ за бивш имот 31 в масив 34, местност „Чекелията“, землище с.Твърдица, одобрен със Заповед № 236/10.02.2006г. и допълнен със Заповед № 1097/24.04.2013г.  Към ПУП-ПРЗ е изготвена В и К схема, съгласувана с „В и К“ ЕАД – Бургас, с която се доказва възможността за захранване на обособените УПИ с вода. Предвижда се трасето на ПУП-ПП за външен водопровод да бъде съобразен с „В и К“ схемата към ПУП-ПРЗ.   

Със Заповед № 1940/22.07.2013г. на Кмета на Община Бургас, издадена по реда на чл.16, ал.5 от ЗУТ, заявителката Н. И. Н. е определена за собственик на 13 бр. УПИ, отредени за бивш имот 31 в масив 34, местност „Чекелията“, землище с.Твърдица, отговарящи на ПИ с идентификатори от 72151.34.60 до 72151.34.72 по КК на с. Твърдица.

С представения ПУП-ПП е предвиден сервитут от 2м. /двустранно по 1м. спрямо оста на съоръжението/, в съответствие с „В и К“ схемата към одобрения през 2006г. ПУП-ПРЗ. Трасето на съоръжението е с обща дължина 349 м. и засегната със сервитута площ от 314 кв.м.

Към ПУП-ПП е приложен трасировъчен чертеж с координатен регистър и  таблица на засегнатите поземлени имоти от трасето и сервитута на съоръженията. 


ПИ с идентификатор 72151.3.2 по КК на с.Твърдица е общинска собственост, и за същият с Решение № 22-16/26.05.2021г. Общински съвет Бургас е дал предварително съгласие по реда на чл.29, ал.1 от ЗОЗЗ. 
Инвестиционното предложение е съгласувано с РИОСВ-Бургас съгласно писмо  изх.№ ПД-1249/1/27.05.2021г. 
ПУП - ПП е обявен на заинтересуваните собственици по реда на чл.128, ал.1 от ЗУТ, чрез обнародване на съобщение в Държавен вестник бр.61/23.07.2021г. Видно от Акт за приключило обявяване от 23.08.2021г. в законоустановения срок не са постъпили възражения.

Проектът е разгледан на заседание на ОЕСУТ, проведено на 13.10.2021г. и с решение обективирано в Протокол № 29/13.10.2021г. по т.4 от дневния ред, е приет.

Предвид гореизложеното и на основание чл. 21, ал. 1, т. 11 от ЗМСМА, чл. 129, ал. 1 от ЗУТ и като взех предвид писмо изх.№ ПД-1249/1/27.05.2021г. на РИОСВ – Бургас, и решение на ОЕСУТ, изразено с Протокол № 29/13.10.2021г. по т.4 от дневния ред и акт за приключило обявяване от 23.08.2021г., предлагам Общински съвет Бургас да вземе следното:

Р Е Ш Е Н И Е:

На основание чл. 21, ал. 1, т. 11 от ЗМСМА и чл.129, ал.1 от ЗУТ Общински съвет Бургас одобрява Подробен устройствен план – Парцеларен план /ПУП-ПП/ за утвърждаване на трасе на техническата инфраструктура – външен водопровод за захранване на имоти в кадастрален район 34 в землището на с.Твърдица, Община Бургас.

Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията.


Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.

Приложения: заявление с вх.№ 94-01-12210/07.04.2021г.; Решение № 22-16/26.05.2021г. на Общински съвет Бургас; заявление вх.№ 94-01-12210/1/11.05.2021г.; извадка от ОУП; копие на ПУП-ПРЗ и „В и К“ схема; Заповед № 1940/22.07.2013г. на Кмета на Община Бургас; съгласно писмо  изх.№ ПД-1249/1/27.05.2021г. на РИОСВ-Бургас; Държавен вестник бр.61/23.07.2021г.; Акт за приключило обявяване от 23.08.2021г.; Протокол № 29/13.10.2021г. по т.4 от дневния ред на ОЕСУТ.       

